tartuNLP/wikipedia-smugri-20251201 huggingface dataset:
Tutšnoje (järvi Pihkovan alueella)

Tutšnoje tai Putšnoje () on järvi Luoteis-Venäjällä Pihkovan alueen Pihkovan piirissä.
Maantietoa.
Järvi on 0,32 kilometriä pitkä, 0,21 kilometriä leveä ja sen pinta-ala on 17 hehtaaria. Sen keskisyvyys on 1,3 metriä ja sen syvänteessä on 2,8 metriä vettä. Järveä kiertää leveä avosuon vyöhyke, joka sijaitsee metsämaan sisällä. Vaikka lähimetrissä kulkee ilmakuvien mukaan polkuja, ei järvelle näytä johtavan tietä. Se on autio.
Luontoarvoja.
Järvessä elää ainakin hauki, särki, ahven, ruutana, kiiski ja mutakala. Järvessä on mutapohja, mutta sen turvetta kasvavat rannat muodostavat hyllyviä mättäitä. Rantaan on siksi vaikea päästä.
Vesistösuhteita.
Tutšnoje sijaitsee Tšorjanan sivujoen Volosnjan valuma-alueella. Tšorjana laskee Peipsijärveen, jonka Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkaa laskujoki Narvanjoki, joka jatkaa vesireittiä pohjoiseen päin ja laskee lopuksi Suomenlahteen. Järven valuma-alueen koko on 1,0 neliökilometriä eikä siihen tule karttojen mukaan ojia. Sen laskuoja on pieni ja se yhtyy Volosnjaan 1,2 kilometrin päässä ja se vuorostaan yhtyy Tšorjanaan kahden kilometrin päässä siitä. Ojan yhtymäkohdassa on puron korkeus 32 metriä mpy.
Sanna-Maija Wiksten

Sanna-Maija Wiksten (s. 28. heinäkuuta 1980 Espoo) on entinen suomalainen taitoluistelija. Hän on vuoden 1998 Pohjoismaiden-mestari, vuoden 1999 Nebelhorn Trophy -hopeamitalisti ja vuoden 1999 Suomen-mestari. Hän edusti Tikkurilan Taitoluisteluklubia Vantaalla ja Espoon Jäätaitureita Espoossa.
Limnoria tripunctata

Limnoria tripunctata on siirojen (Isopoda) lahkoon ja Limnoriidae-heimoon kuuluva merivesissä elävä äyriäislaji. Laji kasvaa yleensä noin viiden millimetrin mittaiseksi. Sitä tavataan Atlantin valtamereltä ja Tyyneltämereltä. Laji on ainakin valkopilkkukaniinikalan ("Siganus canaliculatus") ravintoa.
Kella

Kella on sukunimi, joka on muun muassa seuraavilla suomalaisilla henkilöillä:
Hydroides elegans

Hydroides elegans on putkimatojen heimoon (Serpulidae) kuuluva merivesissä elävä nivelmatolaji.
"Hydroides elegans" elää enintään 3 890 metrin syvyydessä 3–13 asteen lämpöisissä vesissä. Sitä tavataan Aasiasta, Euroopasta, Pohjois-Amerikasta, Etelä-Amerikasta ja Oseaniasta. Laji on ainakin valkopilkkukaniinikalan ("Siganus canaliculatus") ravintoa.
Gustav Kadelburg

Gustav Kadelburg (26. heinäkuuta 1851 Pest, Unkarin kuningaskunta – 11. syyskuuta 1925 Berliini, Saksa) oli saksalainen näyttelijä ja huvinäytelmä- ja farssikirjailija. Hän aloitti 1871 Berliinin Wallner-teatterin jäsenenä. Siellä hän esitti kymmenkunta vuotta talonpoikais- ja bonvivant-osia. 1884–1894 hän esitti Berliinin Deutsches Theaterissa varsinkin karakteerikoomikon rooleja. Sen jälkeen hän esiintyi vierailijana.
Kadelburgin tunnetuimmat näytelmänsä ovat "In Zivil", "Zwei Wappen", "Hans Huckebein"; yhdessä Oscar Blumenthalin kanssa "Grosstadtluft", "Orientreise", "Im weissen Rössl", sen heikompi jatko "Als ich wiederkam" ja "Der blinde Passagier". Yhdessä Franz von Schönthanin kanssa huvinäytelmät hän kirjoitti "Goldfische", "Die berühmte Frau", "Der Herr Senator" ja paljon aikanaan esitetty "Zwei glückliche Tage". Yhteistyössä Fedor von Zobeltitzin kanssa Kadelburg on kirjoittanut huvinäytelmän "Ein (Der) Familientag". Kadelburgin näytelmät ovat huvittavia ja varsinkin Saksan porvarispiireissä yleisesti suosittuja.
Adamawalais-ubangilaiset kielet

Adamawalais-ubangilaiset kielet ovat Afrikan keskiosissa puhuttavia kieliä, jotka kuuluvat nigeriläis-kongolaisten kielten kielikuntaan. Kielet jakautuvat läntisiin adamawa-kieliin ja itäisiin ubangi-kieliin.
Kieliä on yhteensä yli sata. Suurimpia niistä ovat azande, gbaja ja banda.
Talosela

Talosela on sukunimi, joka on muun muassa seuraavilla suomalaisilla henkilöillä:
Luokittelematon kieli

Luokittelematon kieli on sellainen kieli, jonka sukulaisuussuhteet muihin kieliin ovat epäselviä kielitieteen piireissä. 
Erona isolaattikieliin luokittelemattomien kieliä ei ole vielä senhetkisen tutkimustiedon valossa pystytty yhdistämään muihin kieliin. Luokittelemattomat kielet ovat yleensä vastikään tunnistettuja, kun taas isolaattakielten sukulaissuhteiden puuttuminen on pystytty perustelemaan pitkällisen tieteellisen tutkimuksen avulla..
Syitä sille, miksi kieli on luokittelematon, ovat mm.:
Ethnologue listaa yhteensä 51 luokittelematonta kieltä, joista merkittävä osa sijaitsee Brasiliassa ja Indonesiassa.
Esimerkkejä luokittelemattomista kielistä.
Lähde:
Mirja Hartimo

Mirja Hartimo (s. 1970 Espoo) on suomalainen filosofi, jonka erikoisaloja ovat matematiikan ja logiikan historia ja filosofia sekä fenomenologia. 
Hartimo on teoreettisen filosofian yliopistonlehtori Helsingin yliopistossa ja dosentti Helsingin ja Tampereen yliopistossa.
École de management de Normandie

École de management de Normandie on eurooppalainen kauppakorkeakoulu, joka toimii Pariisissa, Le Havressa, Caenssa, Oxfordssa, ja Dublinssa. EM Normandie perustettiin Ranskassa vuonna 1871.
Vuonna 2019 EM Normandie oli 21. sijalla Financial Timesin Euroopan kauppakorkeakoulujen rankinglistalla.
EM Normandiella on kansainvälinen kolmoisakkreditointi (EPAS, EQUIS ja AACSB).. Koulun tunnettuihin alumneihin lukeutuvat muun muassa Patrick Bourdet (CEO Areva Med) ja palvelukomissaari Frédéric Daruty de Grandpré (CEO 20 Minutes).
Kakkosen kausi 2020

Kakkosen kausi 2020 oli Suomen jalkapallon kolmanneksi korkeimman sarjatason kausi. Se pelattiin kolmessa kahdentoista joukkueen lohkossa yksinkertaisena sarjana ja lisäksi jokaisessa lohkossa pelattiin neljän joukkueen paikalislohkoissa kaksinkertainen sarja. Lohkojen voittajat nousivat Ykköseen ja kaksi viimeistä joukkuetta putosivat Kolmoseen kaudeksi 2021.
Sarjataulukot.
Lohko A.
 
Parhaat pelaajat.
Jalkapallon Pelaajayhdistys valitsi vuoden 2020 Kakkosen lohkojen parhaat pelaajat pelaajien oman äänestyksen perusteella:
Pelipaikkojensa parhaiksi Kakkosessa valittiin:
Ilan Pappé

Ilan Pappé (, s. 1954 Haifa) on israelilainen historioitsija ja aktivisti. Hän työskentelee professorina Britanniassa Exeterin yliopistossa.
Ennen muuttoaan Britanniaan Pappé työskenteli politiikan tutkimuksen lehtorina Haifan yliopistossa vuosina 1984–2007 ja toimi puheenjohtajana Palestiina-Israelia tutkivassa Emil Touma -instituutissa vuosina 2000–2008. Pappé on julkaissut lukuisia Israelia ja Palestiinaa käsitteleviä artikkeleita ja teoksia, muun muassa palestiinalaisiin kohdistutta etnistä puhdistusta käsittelevän kirjan "The Ethnic Cleansing of Palestine" (2006). Pappé kuului israelilaiseen vasemmistolaiseen Hadash-puolueeseen ja oli ehdolla Knessetiin vuosina 1996 ja 1999.
Pappé on yksi Israelin niin kutsutuista uusista historioitsijoista, jotka ovat kirjoittaneet uudelleen Israelin vuoden 1948 historiaa sen jälkeen, kun useat itsenäistymisen aikaiset asiakirjat tulivat julkisiksi 1980-luvulla. Pappé on muun muassa kirjoittanut, että 700 000 palestiinalaisen karkotus vuonna 1948 oli suunnitelma Daletin mukainen etninen puhdistus, eikä tapauskohtaista, kuten muut historioitsijat ovat väittäneet. Pappé on kannattanut Israelin akateemista boikottia.
Pappé tukee demokraattista yhden valtion ratkaisua, jossa palestiinalaisilla ja israelilaisilla olisi yhtäläiset oikeudet.
Muut historioitsijat ovat sekä tukeneet että kritisoineet Pappén töitä. Ennen lähtöään Israelista vuonna 2008 hän oli saanut useita tappouhkauksia.
Islannin kielet

Islanti on kielellisesti hyvin eristäytynyt. Maan ylivoimaisesti puhutuin kieli on maan virallinen kieli, islanti (93,2% väestöstä). 
Islanti ja islantilainen viittomakieli.
Vuoden 2011 perustuslain mukaan Islannin ainoa virallinen kieli on islanti. Kielen katsotaan olevan kansalaisten identiteetin muodostamisen kulmakivi, joka näkyy mm. lainasanojen välttelynä.
Islantilainen viittomakieli on tunnustettu vähemmistökieleksi. Laki takaa jokaiselle mahdollisuuden opiskella viittomakieltä, mikäli nämä itse käyttävät sitä tai se on jonkun läheisen ensisijainen kieli. 
Tanska ja englanti.
Kouluissa opetetaan lähtökohtaisesti vieraina kielinä englantia (4. luokalta alkaen) ja tanskaa (7. luokalta alkaen). Yli 95 % peruskoululaisista opiskelee molempia kieliä. Ruotsin tai norjan perusteet jo entuudestaan hallitsevat oppilaat voivat opettajan luvalla opiskella näitä kieliä tanskan sijaan.
Islanti ja Tanska solmivat vuonna 1996 virallisen sopimuksen, jonka nojalla maat koordinoivat yhdessä tanskan kielen opetusta Islannissa. Käytännössä tämä näkyy esimerksiksi leirikouluina Tanskaan tai islantilaisopettajien lisäkoulutuksella. Islanti on ainoa maa, jossa tanska on pakollinen vieras kieli maan kouluissa. Vuoteen 1999 asti ensimmäinen koulujen vieras kieli oli tanska ja sitten vasta englanti.
Muut kielet.
Muut Islannissa käytettävät kielet ovat maahanmuuttajien äidinkieliä. Työn perässä Islantiin on muuttanut paljon puolalaisia, jotka ovat maan suurin vähemmistö. Puolaa puhuu noin 2,71% Islannin väestöstä. Reykjavíkissa toimii puolankielinen koulu, jonka taustalla toimii voittoatavoittelematon yhdistys. 
Puolan lisäksi Islannissa puhutaan seuraavia kieliä:
Pietari Haukkala

Pietari Matias Haukkala on kuvitteellinen hahmo televisiosarjassa "Salatut elämät" ja sen sisarsarjassa, "Rantabaarissa". Hahmoa esittää Miikka Wallin. Pietari oli ammatiltaan ensihoitaja, ja Janne Haukkalan isoveli. Pietari mainittiin jo sarjassa vuonna 2011 kun Janne yritti ostaa kaljaa hänen nimissään Liisa Salolta.
Rakkauselämä.
Pietari oli ennen sarjaan saapumistaan joutunut onnettomuuteen kihlattunsa Lola Vinbergin kanssa. Onnettomuuden jälkeen Lola oli vaipunut koomaan. Pietari vieraili Lolan luona sairaalassa toistuvasti. Kun Jiri Viitamäki sai selville onnettomuudesta, Pietari valehteli kihlattunsa kuolleen. Pietari ei uskonut Lolan heräävän koomasta, joten hän jatkoi elämäänsä. Pian hän aloitti suhteen Eva Tammisen kanssa. Kun Eva suunnitteli parin kihlaantumista, päätti Pietari kertoa hänelle Lolasta ja auto-onnettomuudesta. Eva halusi nähdä Lolan ennen kuin he antaisivat asian olla. Lola oli kuitenkin herännyt koomasta. Lola keskusteli Pietarin kanssa ja hyväksyi sen, että tämä oli jatkanut elämäänsä. 
Pietari päätyi suutelemaan Peppi Puolakkaa, jota hän ja Eva olivat auttaneet muutossa. Koska Eva ja Pietari olivat edelleen yhdessä, Pietari päätti lopettaa ystävyytensä Pepin kanssa. Kun Pietari ja Peppi olivat Porissa koulutuspäivillä, he päätyivät humalassa sänkyyn. Pietari kertoi muutaman viikon päästä Evalle pettäneensä tätä, mutta jätti kertomatta sen, kenen kanssa. Myöhemmin Pietari ja Peppi päätyivät sänkyyn uudelleen. Lopulta Eva ja Pietari erosivat, ja Pietari muutti asumaan veljensä Jannen luo. Myöhemmin Pietari alkoi seurustella Pepin kanssa ja muutti tämän luokse asumaan. Pepin ja Pietarin suhteen aikana Pietari oli kiinnostunut tämän siskosta, Aino Kaukovaarasta. Peppi ja Pietari päätyivät lopulta eroamaan Pietarin valehtelun takia. 
Lola ja Pietari lähtivät sarjasta samaan aikaan, siirtyen päähenkilöiksi "Rantabaariin". Lola ja Pietari lopulta erosivat, kun Lola sai selville Pietarilla olleen salasuhde toiseen naiseen (Suvi Taivalsalo).
Lancasterin piirikunta (Etelä-Carolina)

Lancasterin piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 98 012 vuonna 2019. Piirikunnan hallintokeskus on Lancasterin kaupunki. Piirikunta perustettiin vuonna 1785.
Laurensin piirikunta (Etelä-Carolina)

Laurensin piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 67 493 vuonna 2019. Piirikunnan hallintokeskus on Laurensin kaupunki. Piirikunta perustettiin vuonna 1785.
Leen piirikunta (Etelä-Carolina)

Leen piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 16 828 vuonna 2019. Piirikunnan hallintokeskus on Bishopvillen kaupunki. Piirikunta perustettiin vuonna 1902.
Hindivyöhyke

Hindivyöhyke (eng. "Hindi belt") on hindin kielen sydänmaata Pohjois-Intian keskiosissa. Yhteensä hindiä puhuu Intiassa 528 miljoonaa ihmistä.
Maantieteellinen sijoittuminen.
Alueet, jotka kuuluvat hindivyöhykkeeseen:
Hindi on keskeinen kieli Intiassa, sillä se on liittovaltion toinen virallinen kieli englannin rinnalla. Hindivyöhykkeeltä valitaan Intian parlamentin alahuoneeseen 226 edustajaa (kaikkiaan 543 edustajasta).
Hindi murrejatkumona.
Hindi kuuluu jo itsessään murrejatkumoon nimeltä hindustani. Toinen tärkeä kieli urdu. Hindin katsotaan olevan hindustanin Intiassa standardoitu muoto, jossa on paljon sanskritista tulleita lainasanoja.. 
Intiassa.
Intian väestönlaskennassa vuonna 2001 hindin kieleksi katsottiin kuuluvan 12 eri kieltä tai murretta. Nämä ovat awadhi, bagheli, bagri, bandžari, bhadrawahi, gaddi, bhodžpuri, brajbhasha, bundeli, chambeali, chhattisgarhi, churahi. Kun lasketaan yhteen kaikki hindiläiseen murrejatkumoon kuuluvat kielimuodot, hindiä puhuu 44% Intian väestöstä.
Intian ulkopuolella.
Pakistanin toinen virallinen kieli, urdu, on hyvin läheistä sukua hindille, mutta erona tähän urdussa on lainasanoja sanskritin sijaan persiasta. Toisinaan hindivyöhykkeen katsotaan siis jatkuvan myös Pakistaniin (ns. hindi–urdu -vyöhyke).
Fidžinhindi on myös osa hindivyöhykettä, vaikka onkin maantieteellisesti erillään Intiasta.
József Kiss

József Kiss (1843–1921) oli unkarilainen runoilija. Toimittuaan muutamia vuosia Temesvárin juutalaisen seurakunnan notariuksena hän siirtyi 1882 Budapestiin. Kissin ensimmäinen runokokoelma "Zsidó dalok" (1868) ei herättänyt erityistä huomiota, mutta "Simon Judit" -nimisen balladin (1875) ansiosta hänestä tuli yhdellä iskulla tunnettu kautta maan. Balladi- ja romanssirunoilijana Kiss olikin aikanaan Unkarin parhaimpia. Kissin runokokoelmia ovat muun muassa "Runoja" (1876) ja "Uusia runoja" (1891). Hän oli vuodesta 1890 "A hét" ('Viikko') -nimisen kaunokirjallisen viikkolehden toimittaja.
Kissin suomennettuja runoja on antologiassa Unkarin lyyra.
Hans E. Kinck

Hans E[rnst] Kinck (11. lokakuuta 1865 Øksfjord, Finnmark, Norja – 13. lokakuuta 1926 Oslo, Norja) oli norjalainen kirjailija. Hänen teoksensa ovat omaperäisiä ja täynnä villiä, voimakasta fantasiaa. Knut Hamsunin tavoin hän kuvailee kernaasti alkuperäisiä vaistoihmisiä, jotka ovat salaperäistä sukua luonnonvoimien kanssa. Kielellisessä suhteessa Kinck rikastutti kirjallisuutta uusilla sanoilla ja käänteillä. Ruotsalainen kirjailija Tage Aurell on luonnehtinut häntä sanoin “Nordens ypperste novellist” (’Pohjolan paras novellisti’). Hänen teoksiaan ovat esimerkiksi "Ungt Folk" (1893) "Flaggermusvinger" (1895), "Sus" (1896), "Fra hav til hei" (1897), "Hugormen" (1898), "Fru Anny Porse" (1900), "Emigranter" (1904), "Masker og mennesker" (1909).
Kinckin puoliso oli kirjailija Minda Ramm.
Kinckin tuotannosta on suomeksi näytteitä antologiassa "Skandinavian kirjallisuuden kultainen kirja" (WSOY 1930).
Minda Ramm

Minda Mathea Olava Ramm (27. joulukuuta 1859 Sogndal, Norja – 11. huhtikuuta 1924) oli norjalainen kirjailija.
Ramm suoritti cand. real. -tutkinnon 1890 ja julkaisi esikoisteoksensa "Lommen" 1896. Siinä hän kuvaa nuoren intellektuellin naisen kokemaa ristiriitaa, kun tämä kypsyy henkisesti ja luopuu naisen perinteisestä sukupuoliroolista. Aihetta käsittelevät myös "Overtro. Skildringer fra ottiårene" (1898) ja satiirinen pikkukaupunkikuvaus "Valgaar" (1909). Hänen viimeinen ja merkittävin teoksensa on "Fotfæste" (1918), jossa hän käsittelee kaipuuta löytää elämään filosofinen perusta.
Rammin puoliso oli norjalainen kirjailija Hans E. Kinck.
Jan Jakob Lodewijk ten Kate

Jan Jakob Lodewijk ten Kate (1819–1889) oli alankomaalainen runoilija, vuodesta 1845 reformoitu pappi. Katen ensimmäinen runokokoelma "Gedichten" ilmestyi 1836. Sitä seurasivat muun muassa kokoelmat "Rozen" (1839) ja "Zangeu des tijds" (1841). Katen pääteos on raamattuaiheinen runoelma "De Schepping" ('Luominen', 1866). Katen suuri kielenkäytännön taitavuus houkutteli häntä usein pelkästään soinnusteluun.
Kielellisen taitavuutensa ja hienon kieliaistinsa ansiosta hän oli myös taitava kääntäjä. Katen hollannin kielelle kääntämistä teoksista mainittavia ovat Adelbert von Chamisson runot (1862). Friedrich Schillerin "Maria Stuart" (1866), J. W. von Goethen "Faust", 1. osa (1878), John Miltonin "Kadotettu paratiisi" (1880), Torquato Tasson "Vapautettu Jerusalem" (1856) ja Danten "Inferno" (1876). Katen runot "Gedichten" julkaistiin 1890–1891.
Kaunis Kuolematon

Kaunis Kuolematon on vuonna 2012 perustettu Haminasta kotoisin oleva melodista death- ja doom metalia soittava yhtye. Yhtyeen musiikillista suuntaa voisi myös kuvailla melankoliseksi doom metalliksi.
Zygmunt Kaczkowski

Zygmunt Kaczkowski (1826 Galitsia, Puola – 1906) oli puolalainen kirjailija. Hän opiskeli Lembergin yliopistossa, istui vankeudessa 1846–1848 syytettynä poliittisesta kiihotuksesta. Elämänsä loppupuolen hän asui Pariisissa. Hän on kirjoittanut sarjan historiallisia romaaneja, jotka kuvaavat etupäässä puolalaisen aatelin elämää 1700-luvun Galitsiassa ("Murdelio", "Grób Nieczui"), ja laajan historiallisen esityksen Puolan naisesta ("Kobieta w Polsce", 1895).
Sašihino (järvi Pihkovan alueella)

Sašihino () on järvi Luoteis-Venäjällä Pihkovan alueen Pihkovan piirissä.
Maantietoa.
Järvi on 1,1 kilometriä pitkä, 280 metriä leveä ja sen pinta-ala on 18 hehtaaria. Järven yli työntyy niemi, joka jättää etelärantaan 100 metriä leveän salmen. Niemen länsipuolella sijaitsee 2,7 hehtaaria suuri metsäsaari. Se on 160 metriä pitkä ja 120 metriä leveä. Järven keskisyvyys on 2,2 metriä ja sen syvänteessä on 4,1 metriä vettä. Järven ympäristössä on metsämaata, joka on ilmakuvien perusteella hiekkapohjaista kangasmetsää. Sekä niemen molemmat sivut että järven laskujoen ympäristöt ovat soistuneet. Luoteisrantaan tulee ilmakuvien perusteella Bolšaja Gorodnajasta () alkavalta tieltä useita polkuja. Järvi vaikuttaa silti autiolta.
Luontoarvoja.
Järvessä elää ainakin hauki, särki, ahven, ruutana, kiiski, suutari, sorva, säyne, mutakala, rantanuoliainen ja törö. Järvessä esiintyy jokirapua jonkin verran. Järvellä on hiekkapohja, jonka päällä on kerros mutaa, ja järven pohjasta kumpuaa lähteitä. Rannat ovat jyrkkäreunaiset hiekkarannat, jotka ovat paikoin soistuneet umpeen. Etenkin laskujoen ympäristö on moniuomaisena märkä kosteikkoalue.
Vesistösuhteita.
Sašihino sijaitsee Lotškinan valuma-alueella, joka on Tšorjanan sivujoki. Tšorjana laskee Peipsijärveen, jonka Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkaa sen laskujoki Narvanjoki, joka jatkaa vesireittiä pohjoiseen päin ja laskee lopuksi Suomenlahteen.
Järven valuma-alueen koko on 2,78 neliökilometriä . Järvi on Lotškinan sivu-uoman Rakovkan () pääjärvi ja järveen tulee koillisesta viiden kilometrin mittaisena todennäköisesti samanniminen uoma. Tähän yhtyy karttojen mukaan pari sivu-uomaa. Rakovkan valuma-alueella sijaitsee muuta neljä järveä. Suurin järvi Zagorodskoje () sijaitsee heti Sašihinon pohjoispuolella. Muut kolme järveä ovat pieniä lampia, joista yksi sijaitsee Rakovkan uomassa. Sašihinon lasku-uoma on 1,4 kilometrin mittainen ja se yhtyy eteläpuolella Lotškinaan.
Turenskoje (järvi Pihkovan alueella)

Turenskoje () on järvi Luoteis-Venäjällä Pihkovan alueen Outovan piirissä.
Maantietoa.
Järvi on 1,1 kilometriä pitkä, 650 metriä leveä ja sen pinta-ala on 56 hehtaaria. Sen muoto on pyöreä eikä siinä ole niemiä tai saaria. Järven keskisyvyys on 3,0 metriä ja sen syvänteessä on 5,5 metriä vettä. Sitä ympäröi laaja lähes puuton suoalue keskellä suurta asumatonta aluetta.
Luontoarvoja.
Järvessä elää ainakin hauki, särki, ahven, ruutana ja mutakala. Järvessä on mutapohja ja sen rannat ovat matalat ja ne kasvavat turvetta. Rannoilla esiintyy kelluvia turvehetteikköjä, jotka tekevät rannan lähestymisen mahdottomaksi. Järvessä esiintyy toisinaan kalakuolemia.
Vesistösuhteita.
Turenskoje sijaitsee Tšorjanan valuma-alueella ja sillä on suoraksi kaivettu laskuoja Tšorjanaan. Tšorjana laskee Peipsijärveen, jonka Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava Narvanjoki jatkaa vesireittiä pohjoiseen päin ja laskee lopuksi Suomenlahteen. 
Järven valuma-alueen koko on 9,9 neliökilometriä . Valuma-alue käsittää koko suoalueen. Järveen ei ole johdettu ojia eikä sillä ole laskuojaa. Se katsotaan kuitenkin kuuluvan Tšorjanan valuma-alueeseen, sillä Tsorjonanuoma virtaa ohitse yli neljän kilometrin päässä ja sen sivu-uoma Turnja () virtaa kahden kilometrin päässä.
Amaya (televisiosarja)

Amaya on televisioyhtiö GMA Networkin esittämä filippiiniläinen draamasarja, jota on esitetty vuodesta 2011 alkaen. Sarjassa on 165 jaksoa. Sen pääroolia näyttelee Marian Rivera.
Juoni.
Draamasarja sijoittuu 1500-luvulle. Datu Bugnan tytär Amaya syntyi prinsessaksi Rajah Mangubatin hallitsemaan valtakuntaan. Datu Bugna piilotteli kuitenkin erästä salaisuutta, jonka mukaan Amayan tulee pelastaa kansa Rajah Mangubatin hallinnosta. Samanaikaisesti Amaya kuitenkin pitää hallitsijan pojasta, Baganista.
Lexingtonin piirikunta

Lexingtonin piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 298 750 vuonna 2019. Piirikunnan hallintokeskus on Lexingtonin kaupunki. Piirikunta perustettiin vuonna 1785.
Palladiumbromidi

Palladiumbromidi (PdBr2) on palladium- ja bromidi-ionien muodostama epäorgaaninen ioniyhdiste. Yhdistettä voidaan käyttää katalyyttinä orgaanisen kemian synteeseissä. 
Ominaisuudet, valmistus ja käyttö.
Huoneenlämpötilassa palladiumbromidi on tummanruskeaa kiteistä ainetta. Sen alkeiskoppi on monokliininen ja rakenteessa palladium- ja bromidi-ionit muodostavat aaltoilevia ketjuja. Yhdiste ei liukene veteen, mutta liukenee muun muassa vetybromidin vesiliuokseen, jolloin muodostuu kompleksinen tetrabromopalladaatti-ioni ([PdBr4]2-).
Palladiumbromidia voidaan valmistaa kuumentamalla palladiumin ja bromin seosta 500 °C:n lämpötilaan, palladiumin ja vetybromidi ja typpihapon seoksen reaktiolla tai palladiumin ja alumiinibromidin reaktiolla.
Pd + Br2 → PdBr2
Palladiumbromidia käytetään orgaanisen kemian synteeseissä katalyyttinä hapetusreaktioissa, kytkentäreaktioissa kuten Stille-kytkennässä, substituutioissa ja isomeroinneissa.
Astrid (laiva)

Astrid on suomalainen puurakenteinen purjealus, joka on rakennettu Porvoon maalaiskunnassa vuonna 1947. Astrid on alustyypiltään kaljaasi. Se purjehtii Helsingin Purjelaivakonttorin lipun alla koulu- ja tilauspurjehduskäytössä.
Astrid hyväksyttiin Museoviraston perinnelaivarekisteriin ensimmäisten alusten joukossa vuonna 1994, ja sen kotisatama on Helsinki.
Kuvaus aluksesta.
Astrid on yksi vähän yli neljästäkymmenestä puisesta rahtilaivasta, joita rakennettiin Itä-Uudenmaan alueella toisen maailmansodan aikana ja jälkeen.
Rakennusmateriaalina on mänty, lankutus mäntykaarilla. Aluksen rungon pituus on 25 metriä, kokonaispituus 32 metriä mukaan lukien keulapuomi, leveys 7,1 metriä ja syväys noin 2,3 metriä. Aluksen uppouma on 91 tonnia, ja apumoottorina on 330 hevosvoimainen Iveco, jolla saavutetaan 7,5 solmun matkavauhti. Alustyypiltään Astrid on kaljaasi ja takilaltaan kaksimastoinen kahveliketsi, jonka purjepinta-ala on 320 neliömetriä.
Historia.
Astrid on rakennettu Valter Gustafssonin tekemän puolimallin mukaan Kardragissa, tulevan laivurin Hugo Eklundin rannassa. Yhtiökumppaniksi tuli Birger Björklund, joka toimisi masinistina ja jonka vaimon nimi Astrid tulisi myös laivan nimeksi. Kolmantena oli Hjalmar Lindholm. Kun laiva oli laskettu vesille vuonna 1947, he operoivat sitä kuljettaen pääosin puutavara ja propsilasteja aina vuoteen 1952. 
Aluksessa oli 38 hevosvoimainen Björneborgs Mekaniska Werkstadin (B.M.W) valmistama Olympia-merkkinen hehkukuulamoottori.
Vuonna 1952 Söderströmin veljekset Sipoosta, Ragnar ja Alvar ostivat Astridin ja jatkoivat rahdin ajamista aina vuoteen 1969. Lastit olivat alkuvaiheessa puutavara painoitteisia, usein halkolasteja, johon Astrid soveltui hyvin kokonsa ja muotonsa ansiosta. Rahtikauden loppuvaiheessa myös Astridin lastit, muiden porvoolaiskaljaasien tapaan, keskittyivät hiekan kuljettamiseen Porvoon maalaiskunnasta Helsinkiin.
Söderströmin veljekset asensivat Astridiin Callesenin dieselin, joka oli teholtaan 73 hevosvoimaa.
Rahtien kysynnän vähennettyä ja siirryttyä suuremmille teräksisille aluksille, Astrid myytiin nykyisille omistajille, suoraan rahdin ajosta koulupurjehduskäyttöön. Aluksen lastiruumaan rakennettiin asuintilat nuorille koulutettaville. Kasvavien ylläpito- ja kunnostuskustannuksien takia Astrid alkoi tehdä myös tilauspurjehduksia ja jatkoi koulupurjehduksien tekemistä muun muassa osallistumalla useisiin The Tall Ships’ Races -tapahtumiin Itämeren alueella.
Muuta.
Astridissa on poikkeuksellisesti ollut mastot pystyssä myös koko rahdinajon ajan. Usein muissa Porvoon kaljaaseissa ja hiekkajaaloissa rahdinajon aikana takila riisuttiin lähes kokonaan pois.
Astrid valittiin ensimmäisten alusten joukossa Suomen Museoviraston ylläpitämään Perinnelaivarekisteriin vuonna 1994.
Astrid on esiintynyt useissa elokuvissa ja televisiosarjoissa, kuten "Onnellisten laiva".
Marionin piirikunta (Etelä-Carolina)

Marionin piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 30 657 vuonna 2019. Piirikunnan hallintokeskus on Marionin kaupunki. Piirikunta perustettiin vuonna 1800.
Marlboron piirikunta

Marlboron piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 26 118 vuonna 2019. Piirikunnan hallintokeskus on Bennettsvillen kaupunki. Piirikunta perustettiin vuonna 1785.
Ludavskoje (järvi Pihkovan alueella)

Ludavskoje () on järvi Luoteis-Venäjällä Pihkovan alueen Pihkovan piirissä. 
Maantietoa.
Järvi on 0,8 kilometriä pitkä, 580 metriä leveä ja sen pinta-ala on 34 hehtaaria. Se on metsäjärvi, jota ympäröi suuri metsäalue. Järven keskisyvyys on 2,0 metriä ja se on syvimmillään 3,5 metriä syvä. Metsäalueelle on tehty monia metsäautoteitä, mutta mikään niistä ei johda järvelle. Järvi lienee autio. 
Luontoarvoja.
Järvessä elää ainakin hauki, särki, ahven, lahna, kiiski, pasuri, made, sorva, suutari, ruutana, törö, mutakala ja rantanuoliainen, sekä jokirapua, jota on niukasti. Järvellä on yleensä mutapohja, mutta järvessä on myös hiekkapohjaisia alueita. Sen rannat ovat matalia ja kosteikkoisia. Niillä kasvaa suoturvetta, joka kelluu rannassa hetteikkönä. Rantaan onkin mahdoton päästä.
Vesistösuhteita.
Ludavskoje sijaitsee Tšorjanan valuma-alueella, missä se kuuluu sen sivujoen Zvankan () valuma-alueeseen. Tšorjana laskee Peipsijärveen, jonka Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkaa sen laskujoki Narvanjoki, joka jatkaa vesireittiä pohjoiseen päin ja sen laskee lopuksi Suomenlahteen.
Ludavskojen ympäristönä on Peipsin alangolla sijaitseva Tšorjanan ja Lotškinan välinen ojiettu metsä- ja suoalue, jonka korkeus on pohjoisosissa noin 32 metriä mpy. Kun Peipsijärven korkeus on 30 metriä, jää maaston kaltevuudeksi enää 0,1 metriä kilometrille. Siihen on johdettu viisi kuivatusojien johto-ojaa. Zvanka tulee järven etelärantaan ja jatkaa sen pohjoiskärjestä kohti pohjoista, jossa se yhtyy 900 metrin päässä virtaavaan Tšorjanaan. Järven valuma-alueen koko on 44,9 neliökilometriä . Sen suuruus johtuu Zvankan monesta latvahaarasta, jollainen on esimerkiksi Znamenkan kylän läpi virtaava Plotištšenka (). Zvankan valuma-alueella sijaitsee seitsemän järveä. Ludavskojen länsipuolella on Koryšno () ja itäpuolella nimetön lampi. Pääuoman sivulla on Zvanoje (), jonka laskuoja yhtyy pian Zvankaan. Plotištšenkan alueella on vielä Plotištšnon () lisäksi pari lampea.
McCormickin piirikunta

McCormickin piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 9 463 vuonna 2019. Piirikunnan hallintokeskus on McCormickin kaupunki. Piirikunta perustettiin vuonna 1916.
Newberryn piirikunta

Newberryn piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 38 440 vuonna 2019. Piirikunnan hallintokeskus on Newberryn kaupunki. Piirikunta perustettiin vuonna 1785.
Ophiura kinbergi

Ophiura kinbergi on Ophiuridae-heimoon kuuluva merivesissä elävä käärmetähtilaji.
"Ophiura kinbergi" voi kasvaa korkeintaan kolmen millimetrin mittaiseksi. Lajia tavataan Indopasifiselta merialueelta Aasiasta ja Oseaniasta. Se elää korkeintaan 500 metrin syvyydessä noin 7,9–27,5 asteen lämpöisissä vesissä. Laji on ainakin valkopilkkukaniinikalan ("Siganus canaliculatus") ravintoa.
Ruprecht (Pfalzin prinssi)

Prinssi Ruprecht (, 17. joulukuuta 1619 Praha – 29. marraskuuta 1682 Lontoo) oli englantilais-saksalainen ratsuväenkenraali, amiraali ja tieteilijä. Hän johti rojalistien ratsuväkeä Englannin sisällissodassa. Sodan jälkeen hän harjoitti muun muassa kaapparitoimintaa Karibianmerellä, osallistui Hudsoninlahden kauppakomppanian sekä Royal Societyn perustamiseen, teki tutkimusmatkan Gambiajoelle ja kävi orjakauppaa. Ruprechtin vanhemmat olivat Pfalzin vaaliruhtinas Fredrik V ja Elisabet Stuart.
Brittiläisessä Pohjois-Amerikassa sijainnut Rupertinmaa nimettiin prinssi Rupertin mukaan. Vuonna 1660 Rupert esitteli kuningas Kaarle II:lle niin sanotut Prinssi Rupertin pisarat eli pisaran muotoiset lasiesineet, joiden paksu pää kestää vasaran iskun, mutta koko pisara hajoaa, jos sen ohut pää rikotaan. Fysikaalisten jännitteiden jakautuminen pisarassa selvitettiin vuonna 2017 Tallinnan teknillisessä yliopistossa tehdyssä tutkimuksessa. Rupert tutki myös niin sanottua Prinssi Rupertin kuutiota sekä salakirjoitustekniikoita ja toi mezzotinto-syväpainomenetelmän Englantiin.
Prinssi Rupertin rakastajatar oli näyttelijä Margaret Hughes. He saivat tyttären vuonna 1673.
Fiktiossa.
C. J. Cutcliffe Hyne kirjoitti 1900-luvun alussa seikkailuromaanin "Prince Rupert the Buccaneer" (1901). Se on julkaistu suomeksi vuonna 1928 Aino Tuomikosken käännöksenä nimellä "Prinssi Rupert merisissinä".
King Crimson -yhtyeen vuonna 1970 ilmestynyt kappale ”Lizard” ja sen osa ”The Battle of the Glass Tears” kertovat Rupertista.
Mycteroperca olfax

Mycteroperca olfax on meriahventen (Epinephelidae) heimoon kuuluva Ecuadorin alueen merivesissä elävä kalalaji. Se on sukunsa "Mycteroperca" tyyppilaji.
Koko ja ulkonäkö.
"Mycteroperca olfax" voi maksimissaan kasvaa 120 senttimetrin mittaiseksi. Sen ruumis on vankkarakenteinen eikä kovinkaan litistetty. Väritys on pääosin ruskea ja kaikki evät ovat tummia. Ruumis on korkein peräevän alkukohdassa. Selkäevän toinen ja kolmas piikki ovat suurimmat. Pyrstön reuna on tasainen. Kalan kyljillä on lähekkäin olevia ruskeita täpliä ja ruumiin yläosassa on joskus 10–12 tummaa juovaa. Kuono on paljon silmää pidempi. Lajin pää on korkea, kuono melko terävä ja suu suuri. Yläleuka ulottuu hieman silmän kohdan yli. Alaleuka on huomattavan suuri. Sieraimet ovat suuret ja lähellä toisiaan. Taaemmat sieraimet ovat aikuisilla kaloilla etumaisia suuremmat. Selkäevässä on 11 piikkiruotoa ja 16–17 pehmeää ruotoa, peräevässä kolme piikkiruotoa ja 11 pehmeää ruotoa.
Levinneisyys ja elinympäristö.
"Mycteroperca olfax" -lajia tavataan ainoastaan Ecuadorin merialueella Kookossaarella Costa Rican ja Galápagossaarten edustalla. Havaintoja Panaman ja Perun alueilta ei pidetä luotettavina. Laji elää 5–73 metrin, yleensä 15–40 metrin syvyydessä. Sen elinympäristöjä ovat kiviriutat. Lajin yksilömäärän on arvioitu vähentyneen ainakin 30 prosenttia viimeisen hieman yli 40 vuoden aikana.
Ravinto ja elintavat.
"Mycteroperca olfax" käyttää aikuisena ravinnokseen pääasiassa kaloja. Yksilön saaliiden koko kasvaa sen oman kasvun myötä. Laji saavuttaa sukukypsyyden keskimäärin 65,3 senttimetrin mittaisena.
Ò

Ò (ò) on latinalainen kirjain. Siinä on gravis o-kirjaimen päällä. Kirjainta käytetään pääsääntöisesti katalaanin, lombardin, oksitaanin, kašubin, sardin, gaelin, vietnamin, haitin, norjan, kymrin ja italian kielissä.
Biolingvistiikka

Biolingvistiikka on kielitieteen haara, joka yhdistää käytäntöjä niin kielitieteestä kuin biologiastakin. Tutkimuskohteina ovat muun muassa kielen biologiset taustat sekä kielen evoluutio.
Varhaisin maininta biolingvistiikasta on vuodelta 1950, jolloin julkaistiin "Handbook of Biolinguistics" -kirja, joka pyrki tutkimaan kieltä luonnonilmiönä ja osana biologisia prosesseja. Termi biolingvistiikka tuli uudelleen käyttöön vuonna 1974 pidetyssä konferenssissa, joka kantoi nimitystä Biolinguistics. Termin kehittäjäksi mainitaan Noam Chomsky, jonka mukaan kieli on luonnollinen aivoissa syntynyt ilmiö. Biolingvistiikalla on tarkoitus vastustaa muun muassa John Locken ja Alfred Wallacen väitteitä, joiden mukaan kieltä ei voitaisi selittää vain evoluution tuloksena, vaan siihen olisi vaikuttanut jokin ulkopuolinen hengellinen voima.. 
Yksi tieteenalalla toimiva vertaisarvioitu julkaisu on "Biolinguistics"-lehti, jonka artikkelit käsittelevät myös psykolingvistiikkaa ja neurolingvistiikkaa. Suomessa biolingvististä tutkimusta on tehty muun muassa Helsingin ja Jyväskylän yliopistoissa.
Ú

Ú (ú) on latinalainen kirjain. Siinä on akuutti u-kirjaimen päällä. Kirjainta käytetään pääsääntöisesti tšekin, fäärin, unkarin, islannin, slovakin, hollannin, iirin, oksitaanin, mandariinikiinan, portugalin, espanjan, italian, vietnamin ja gaelin kielissä.
Hitupihtisammal

Hitupihtisammal ("Cephalozia macounii") on "Cephalozia"-sukuun ja Cephaloziaceae-heimoon kuuluva aitomaksasammallaji. Sen kuvasi ensimmäisenä Austin.
Esiintyminen Suomessa ja elinalueet.
Suomen Lajitietokeskuksen mukaan laji esiintyy ensisijaisesti kangasmetsissä. Tämän lisäksi sitä tavataan korvissa. Suomessa sitä tavataan kolmella kasvillisuusvyöhykkeellä: Lounaisen rannikkomaan lauhkean vyöhykkeen sekametsissä, Järvi-Suomen eteläboreaalisella vyöhykkeellä ja Pohjanmaan sekä Pohjois-Karjalan ja Kainuun välisen alueen keskiboreaalisella vyöhykkeellä.
Suomessa laji on luokiteltu äärimmäisen uhanalaiseksi.
Levinneisyysalue.
Lajia tavataan pohjoismaissa Suomen lisäksi Ruotsissa, Islannissa ja Norjassa. Tämän lisäksi levinneisyysalueisiin kuuluvat Euroopassa Latvia, Saksa, Sveitsi, Puola, Tšekki, Slovakia, Montenegro sekä Venäjän osat Karjala ja Tšuktšien autonominen piirikunta. Muualta maailmasta lajia on löydetty Kanadaan kuuluvista Brittiläisestä Columbiasta, Yukonista, Albertasta, Quebecista ja Ontariosta, Yhdysvaltain osavaltioista Louisianasta, Mainesta, Michiganista, Minnesotasta, Montanasta, New Hampshiresta, New Yorkista, Washingtonista ja Wisconsinista sekä Kiinan Fujianista, Sichuanista ja Tiibetistä.
Youssef En-Nesyri

Youssef En-Nesyri (, s. 1. kesäkuuta 1997 Fès, Marokko) on marokkolainen jalkapalloilija. Hän edustaa Turkin Superliigassa pelaavaa Fenerbahçea ja on pelipaikaltaan hyökkääjä.
Hän on edustanut maataan vuosien 2018 ja 2022 MM-kilpailuissa sekä neljissä Afrikan-mestaruuskilpailuissa.
Seurajoukkueura.
En-Nesyri nostettiin 8. heinäkuuta 2016 ensimmäistä kertaa Málagan edustusjoukkueeseen harjoituskaudelle silloisen päävalmentaja Juande Ramosin toimesta. Hän esiintyi edukseen harjoituskauden otteluissa ja teki niissä yhteensä kuusi maalia, minkä jälkeen 23. elokuuta 2016 hänen sopimustaan jatkettiin vuoteen 2020. Kolme päivää myöhemmin hän pelasi ensimmäisen ottelunsa maan pääsarjassa Primera Divisiónissa Espanyolia vastaan. Ensimmäisen maalinsa ammattilaisurallaan hän teki 21. syyskuuta 2016 kotiottelussa Eibaria vastaan.
Málagan pudottua 17. elokuuta 2018 pääsarjasta, En-Nesyri siirtyi Leganésiin ja allekirjoitti viisivuotisen sopimuksen seuran kanssa. hän teki ensimmäisen maalinsa joukkueessa 30. lokakuuta 2018 Copa del Reyn ottelussa Rayo Vallecanoa vastaan. Runsasta kuukautta myöhemmin 23. marraskuuta hän teki ensimmäisen sarjamaalinsa joukkueessa ottelussa Deportivo Alavésia vastaan.
Vuoden 2019 tammi-ja helmikuun aikana En-Nesyri teki kuusi maalia kolmen ottelun aikana, joiden turvin Leganés onnistui välttämään tappiot: kaksi maalia 2–2-tasapelissä Eibaria vastaan, voittomaali ottelussa Rayo Vallecanoa vastaan ja kolme maalia ottelussa Real Betisia vastaan, jolloin hänestä tuli samalla ensimmäinen pelaaja leganesilaisseurassa, joka on onnistunut tekemään hattutempun pääsarjassa.
Sevilla ilmoitti 16. tammikuuta 2020 hankkineensa En-Nesyrin arviolta 20 miljoonan euron siirtokorvauksella ja tehneensä pelaajan kanssa viisivuotisen sopimuksen.
Heinäkuussa 2024 Turkin Superliigassa pelaava Fenerbahçe uutisoi hankkineensa En-Nesyrin Sevillasta.
Maajoukkueura.
En-Nesyri valittiin ensimmäistä kertaa Marokon maajoukkueeseen 22. elokuuta 2016 ystävyysotteluihin Albaniaa ja São Tomé ja Príncipea vastaan. Yhdeksän päivää myöhemmin hän pelasi ensimmäisen ottelunsa maajoukkueessa Albaniaa vastaan.
MM-kilpailuissa 2018 En-Nesyri tuli viimeisessä alkulohko-ottelussa Espanjaa vastaan vaihdosta kentälle 72. minuutilla ja teki 2–1-johtomaalin, mutta ottelu päättyi tasapeliin 2–2 eikä kaksi ensimmäistä otteluaan hävinnyt Marokko jatkanut pudotuspeleihin. MM-kilpailuissa 2022 Marokko eteni kaikkien aikojen ensimmäisenä afrikkalaismaana välieriin, ja En-Nesyri pelasi turnauksessa joukkueensa kaikki seitsemän ottelua avauskokoonpanossa ja teki maalin alkulohko-ottelussa Kanadaa ja puolivälieräottelussa Portugalia vastaan.
En-Nesyri on lokakuun 18. päivään 2025 mennessä pelannut 84 maaottelua, joissa hän on ollut 58 kertaa avauskokoonpanossa, ja tehnyt niissä 25 maalia. Hän on tehnyt kaksi maalia syyskuussa 2018 Afrikan-mestaruuskilpailujen karsintaottelussa Malawia vastaan sekä tammikuussa 2024 ystävyysottelussa Sierra Leonea vastaan.
Oconeen piirikunta (Etelä-Carolina)

Oconeen piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 79 546 vuonna 2019. Piirikunnan hallintokeskus on Walhallan kaupunki. Piirikunta perustettiin vuonna 1868.
Orangeburgin piirikunta

Orangeburgin piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 86 175 vuonna 2019. Piirikunnan hallintokeskus on Orangeburgin kaupunki. Piirikunta perustettiin vuonna 1769.
Pickensin piirikunta (Etelä-Carolina)

Pickensin piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 126 884 vuonna 2019. Piirikunnan hallintokeskus on Pickensin kaupunki. Piirikunta perustettiin vuonna 1826.
Kielisaari

Kielisaarella tarkoitetaan maantieteellistä aluetta, jolla puhutaan jotain tiettyä kieltä, mutta sitä ympäröivällä alueella puhutaan jotain toista kieltä. Kielisaarelle jääneet puhujat eivät myöskään sulaudu valtaväestöön tai assimilaatio on tavallista hitaampaa. 
Esimerkkejä kielisaarista.
Romaniassa asuvat saksalaiset saivat jäädä maahan ja säilyttää koulujensa opetuskielen saksana jopa kommunistien noustua valtaan. Trendi Itä-Euroopassa oli, että saksankieliset vähemmistöt häädettiin toisen maailmansodan jälkeen. Toinen merkittävä vähemmistö ovat unkarilaiset, joiden kielisaari sijoittuu Keski-Romaniaan. Vuoden 2011 väestölaskennan mukaan Romaniassa asui 1,25 miljoonaa unkarinkielistä..
Saterland on itäfriisinkielinen kielisaari Ala-Saksin osavaltio Saksassa. Kielen puhujämäärä on kuitenkin laskussa: toisen maailmansodan päättyessä alueen asukkaista itäfriisiä puhui 80% väestöstä, mutta vuosituhannen alussa vastaava luku on 20%.. Puhujia on kaupungin raportin mukaan 2 250.
Kielisaaret Suomessa.
Suomessa kielisaarilla tarkoitetaan usein suomenkielisiä alueita, joilla elää elinvoimainen ruotsinkielinen vähemmistö. Niiden syntymisen taustalla oli 1700–1800-luvuilla kiihtynyt teollistuminen, joka toi ruotsinkielisiä ihmisiä muun muassa Sisä-Suomeen. Tämän jälkeen nousi tarve perustaa ruotsinkielisiä kouluja lapsille.. 
Nykyään perinteisiksi ruotsinkielisiksi kielisaariksi lasketaan seuraavat kunnat: 
Suurin näistä on Tampere, jossa asuu noin 1 300 henkilöä, joiden rekisteröity äidinkieli on ruotsi.
Rauðskinna

Rauðskinna (myös "bók máttarins") on islantilaisessa kansanperinteessä esiintyvä grimoire. Kirjan päätarkoitus on tarinan mukaan opettaa lukija hallitsemaan saatanaa. "Rauðskinna" (punanahka) sai nimensä punaisesta kannestaan. Kirjan kirjoittaja on tarinan mukaan Gottskálk grimmi Nikulásson, pohjoisislantilaisen Hólarin piispa. "Rauðskinna" haudattiin tarinan mukaan Gottskálkin mukana.
Gottskálk grimmi Nikulásson

Gottskálk grimmi Nikulásson (1469 – 8. joulukuuta 1520) oli pohjoisislantilaisen Hólarin piispa vuosina 1496–1520. Hänen edeltäjänsä oli Olafur Rögnvaldsson ja seuraajansa Jón Arason.
Gottskálkin maine oli synkkä, mihin viittaa myös hänen liikanimensä grimmi. Hän on jäänyt historiaan eritoten mustaa magiaa käsittelevän "Rauðskinnan" kirjoittajana. Aikalaiset pitivät Gottskálkia vaarallisena ja vallanhimoisena. "Rauðskinna" haudattiin hänen mukanaan. Gottskálkilla oli kolme lasta.
Herrat

Herrat on mysteerikokoonpano, joka aloitti toimintansa vuonna 2017. Kokoonpano piilottaa identiteettinsä. Yhtyeen ensimmäinen kappale ”Kumiankka” on striimannut tuplaplatinaa.
Herrat nousi suosioon vuonna 2017 ”Kumiankka”-singlellään, jota on kuunneltu striimauspalveluissa tuplaplatinaan oikeuttavat yli 8 miljoonaa kertaa. Herrat aloittivat keikkailun syksyllä 2019.
Loftur Þorsteinsson

Loftur Þorsteinsson (1702 – n. 1722) oli islantilainen pappi. Hänet tunnetaan islantilaisessa kansanperinteessä termillä Galdra-Loftur, sillä hän hallitsi muinaisskandinaavisen Galdr-loitsulaulun. Loftur opiskeli latinakoulussa pohjoisislantilaisessa Hólarissa vuodesta 1716, mutta hänen varsinainen kiinnostuksensa oli musta magia. Tarun mukaan Loftur yritti saada käsiinsä legendaarisen "Rauðskinnan", joka on 1500-luvulla kirjoitettu grimoire. "Rauðskinnan" puolestaan kerrotaan haudatun kirjoittajansa piispa Gottskálk grimmi Nikulássonin mukana. Lofturista ei kuultu vuoden 1722 jälkeen, vahvistamattoman tarinan mukaan hän hukkui.
Uuden-Seelannin kielet

Uuden-Seelannin kieliksi lasketaan perinteisesti vain Uuden-Seelannin kielet, eikä maahan kuuluvissa vapaasti assosioituneissa maissa (Cookinsaaret, Tokelau ja Niue) puhuttavat kielet. 
Viralliset kielet.
Maan lainsäädännön mukaan Uuden-Seelannin viralliset kielet ovat maori ja uusiseelantilainen viittomakieli. Myös englanti on "de facto" virallinen kieli. Kaikki aikuiset maorinkieliset uusiseelantilaiset osaavat myös englantia. Uuden-Seelannin englannissa on useita maorista peräisin olevia lainasanoja. Näitä ovat mm. "mana": "maine", "waka": "kanootti" tai "kulkuneuvo" ja "kai": "ruoka"..
Vuonna 2018 New Zealand First -puolue toi parlamenttiin lakialoitteen, jolla tehtäisiin englannista virallinen kieli lainsäädännön keinoin. Perusteluna oli se, että muut viralliset kielet ovat saaneet virallisen statuksen juuri parlamentissa käydyn keskustelun tuloksena: maori vuonna 1987 ja viittomakieli 2006..
Vuoden 2018 väestönlaskennassa englannin ilmoitti äidinkielekseen 4,48 miljoonaa ihmistä (95% koko väestöstä), maorin 185 955 (4%) ja viittomakielen 22 986 (0,5%).
Muut kielet.
Virallisten kielten lisäksi Uudessa-Seelannissa puhutaan myös samoaa (2,2% väestöstä), kiinaa (2%) ja hindiä (1,5%).
Cookinsaarten maorilla, niuella ja tokelaulla ei ole virallisen kielen asemaa, mutta valtion tulee varmistaa niiden elinvoimaisuuden säilyminen. Yksi tärkeä askel on kannustaa perheitä puhumaan näitä kieliä kotona.
Horizon Forbidden West

Horizon Forbidden West (tunnetaan myös nimellä Horizon II: Forbidden West) on Guerrilla Gamesin kehittämä ja Sony Interactive Entertainmentin julkaisema toimintaseikkailupeli. Peli on julkaistu PlayStation 4 ja PlayStation 5 -alustoille vuonna julkaisun lykkäämisen jälkeen. Peli on julkaistu 18. helmikuuta 2022.
Peli on "Horizon Zero Dawnin" jatko-osa.
Pelaaminen.
Peli sijoittuu edeltäjänsä tavoin avoimeen pelimaailmaan.
Pelissä voi tutkia maailmaa veden alla.
Saavutettavuus.
Pelissä on kehitetty saavutettavuustukea aiemmasta ja uutena ominaisuutena on ohjauksen peilaaminen toiseen peliohjaimeen ("co-pilot").
Kehitys.
Studion käyttämää Decima-pelimoottoria on kehitetty peliä varten edelleen "Death Stranding" -pelissä käytetystä versiosta. Aiemmin moottori on ollut rajoittunut aiempaan tekniikkaan ja siten interaktio pelimaailman kasvuston kanssa on ollut rajoittunutta. Pelin trailerissa nähtiin miten tuuli vaikuttaa kasveihin kuten pitkän ruohon taittumiseen ilmavirrassa. Kasvillisuuden tiheys on myös kehittynyt sekä kasvillisuuden piirtoetäisyydet. Pienemmät yksityskohdat säilyvät kauempana kamerasta ja varjoissa on korkeampi tarkkuus. Aiemmin pilvien renderöintiin käytettävä Nubis-tekniikka oli rajattu hitaaseen päivitykseen, joka toimi hitaassa liikkeessä. Uudemmassa versiossa on vuonna 2017 esiteltyä jatkokehitystä.
Pelin kehityksen aikana studio vaihtoi kaupallisesta fysiikkamoottorista avoimen lähdekoodin Jolt Physics -moottoriin.
Ääninäyttelijät.
Pelin ääninäyttelijät:
Vastaanotto.
Peli on saanut GameSpotin arvostelussa arvosanaksi 8/10.
Peli on saanut IGN:n arvostelussa arvosanaksi 9/10.
Peli on saanut "Pelaaja"-lehden arvostelussa arvosanaksi 10/10.
Assa Traoré

Assa Traoré (s. tammikuu 1985 Pariisi) on rasisminvastainen ranskalainen aktivisti. Hän on pidätettäessä kuolleen Adama Traorén sisko, "Comité vérité et justice pour Adaman" perustaja ja poliisiväkivallan vastustaja. 
Elämäkerta.
Henkilöhistoria.
Assa Traoré syntyi tammikuussa 1985 Pariisin 9. arrondissementissa. Hänen sisaruspiiriinsä kuuluu 17 sisarusta neljästä äidistä. Traorét kasvoivat Boyenvalin alueella Beaumont-sur-Oisessa. Heidän Malissa syntynyt isänsä Mara-Siré kuoli vuonna 1999 46-vuotiaana altistuttuaan asbestille työssään. 
Kolmen lapsen äiti Assa Traoré toimi vuoteen 2016 saakka erityisopettajana Sarcellesissa. Hän on myös perustanut pienen vahavaateliikkeen, jonka hän lanseerasi uudelleen vuonna 2019 tuotemerkillä Maison Kaye. 
Aktivismi veljen kuoleman jälkeen.
Assa Traoré oli matkalla Kroatiassa teini-ikäisten lasten kanssa, kun hän sai tietää puhelimitse veljensä Adaman katoamisesta ja kuolemasta vuonna 2016 santarmien pidätettyä hänet. Hän palasi kiireesti Ranskaan ja huolehti perheensä taistelusta veljensä kuoleman olosuhteiden selvittämiseksi. Hän perusti ja on johtanut siitä lähtien järjestöä "Comité vérité et justice pour Adama" (Adaman totuus- ja oikeudenmukaisuuskomitea). Adama Traorén kuoleman asiantuntijalausunnot olivat ristiriitaisia, ja oikeuslaitos määräsi huhtikuussa 2019 tehtäväksi uuden asiantuntijalausunnon. 
"Adama-komitea" pyrkii lisäksi toimimaan lähiöiden hyväksi ja poliisiväkivaltaa vastaan. Se asettui Jean-Luc Mélenchonin perustaman Alistumattoman Ranskan järjestämän, Emmanuel Macronin politiikkaa vastustavan Marée populaire -mielenilmauksen johtoon ja tuki Keltaisten liivien liikettä sen ensimmäisistä viikoista lähtien. 
2. kesäkuuta 2020, muutama päivä George Floydin kuoleman ja Adama Traorén uuden kuolinsyyn selvityksen julkaisemisen jälkeen, Assa Traoré ja "Comité vérité et justice pour Adama" järjestivät mielenosoituksen Pariisin tuomioistuimen edustalla. Siihen osallistui poliisin mukaan 20 000 henkilöä, järjestäjien mukaan 80 000.
Iida (Nagano)

Iida () on Japanin kaupunki Honshūn saarella Chūbun tai Kōshin’etsun alueella Naganon prefektuurissa. Se sijaitsee sisämaassa prefektuurin eteläosassa Inan altaan eteläreunalla. Kaupunkia ympäröivät yli kolme kilometriä korkeat vuoret: kaakossa Ina- ja Akaishivuoret, luoteessa Kisovuoret. Tenryūjoki virtaa kaupungin läpi. Kaakossa Iida rajautuu Shizuokan prefektuuriin. Kaupungissa on 99 977 asukasta (toukokuussa 2020) ja sen pinta-ala on 658,66 neliökilometriä.
Iidan linna eli Osahimen linna perustettiin 1200-luvun alkupuolella, ja sittemmin Iida kehittyikin linnanaluskaupunkina, Edo-kaudella vuodesta 1672 lähtien Hori-klaanin hallinnassa. Kaupunki suunniteltiin Kioton mallin mukaan, ja sitä kutsuttiinkin ”pikku-Kiotoksi”. Historiallisesti kaupunki sijaitsi tärkeiden tiereittien solmukohdassa, mutta Meiji-restauraation jälkeen se jäi liikennevirroista syrjään ja taantui paikalliseksi aluekeskukseksi. Kaupunkioikeudet osana Japanin nykyistä kunnallishallintoa Iidalle myönnettiin vuonna 1937. Kaupungin historiallinen keskusta paloi pahoin vuonna 1947. Myöhemmin kaupunki on kasvanut useiden kuntaliitosten kautta, viimeksi vuonna 2005, kun siihen yhdistettiin Kamin ja Minami-Shinanon kyläkunnat. Iidaan on sijoittunut muun muassa elektroniikka- ja elintarviketeollisuutta. Perinteisiä elinkeinoja ovat esimerkiksi "mizuhiki"-narun, sateenvarjojen ja tofun valmistus. Maaseutualueilla viljellään riisiä ja hedelmiä, kuten omenoita, omenapäärynöitä ja kakeja.
Iida on kulttuurikaupunki, josta olivat lähtöisin Edo-kauden oppinut Dazai Shundai ja taidemaalari Hishida Shunsō. Kaupungin rakennettuun kulttuuriperintöön kuuluvat Bun’ei-jin, Kaizen-jin ja Moto-Zenkō-jin buddhalaiset temppelit sekä Hakusan-shan šintolainen pyhäkkö. Kaupunki tunnetaan myös "jōruri"-nukketeatteriperinteestään. Eräs luonnonnähtävyys on Tenryūn rotko. Osia kaupungin alueesta kuuluu Etelä-Alppien kansallispuistoon ja Tenryūn–Okumikawan puolikansallispuistoon. Iidaa palvelee JR Tōkain Iida-linja. Kaupungin yhteydet Nagoyan suuntaan ovat vahvat.